Egen pensjonskonto følger deg gjennom yrkeslivet så lenge du er ansatt i en bedrift som har innskuddspensjon. Hvis du begynner hos en ny arbeidsgiver i privat sektor som har innskuddspensjon, får du opprettet en ny pensjonskonto hos din nye arbeidsgivers pensjonsleverandør, eller hos leverandøren du selv har valgt. Pensjonen fra den forrige arbeidsgiveren din vil automatisk bli samlet på den nye pensjonskontoen – med mindre du reserverer deg mot dette.